
SC2021 -  031497/15.11.2021
REFERAT DE APROBARE  A PROIECTULUI  DE  HOTĂRÂRE
privind trecerea imobilelor construcții, aferente aerodromului Cioca, situate în Timișoara, Calea Torontalului km.3, înscrise în Cartea Funciară nr. 447336 din domeniul public în domeniul privat al Municipiului Timișoara.
1. Descrierea situaţiei actuale:
	Consiliul Județean Timiș prin  adresele cu nr. SC2021-16070/08.06.2021, SC2021-025327/09.09.2021 a solicitat instituției noastre efectuarea tuturor diligențelor pentru clarificarea situațiilor juridice aferente imobilelor: Bastionul Theresia, Aerodromul Cioca, Școala PP Neveanu imobilul din str. Nemoianu nr.1.
 Prin HCL nr. 
	În data de 01.11.2021 în urma ședinței comisiilor Județului Timiș și a Municipiului Timișoara pentru stabilirea modului de preluare a unor imobile, s-a hotărât trecerea imobilelor- construcții situate în  Calea  Torontalului  km 3 din domeniul privat al Muncipiului Timișoara în domeniul privat al Județului Timiș. Astfel,  prin HCJ nr. 245/02.11.2021 s-a solicitat trecerea imobilelor construcții situate în Timișoara, km 3, din domeniul privat al Municipiului Timișoara în domeniul privat al Județului Timiș, motiv pentru care se impune promovarea  prezentului proiect de hotărâre. 

2. Schimbări preconizate și rezultate așteptate: 
Scopul prezentului proiect de hotărâre este reglementarea/ clarificarea situației juridice existente deoarece imobilele construcții înscrise în CF nr. 447336 deși sunt în patrimoniul Municipiului Timișoara acestea sunt de natura domeniului privat al Județului Timiș.
Facem mențiunea că ulterior dezbaterii prezentului proiect de hotătâre se va promova trecerea imobilelor construcții din patrimoniul UAT Timișoara în patrimoniul Județului  Timiș, în temeiul art. 360 din Codul Administrativ - Trecerea unui bun din domeniul privat al unei unităţi administrativ-teritoriale în domeniul privat al altei unităţi administrativ-teritoriale.
3. Alte informații:
	A fost emisă Hotărârea Consiliului Județean Timiș nr. 245/02.11.2021 privind solicitarea trecerii unor imobile situate în Timișoara, km 3, din domeniul privat al Municipiului Timișoara în domeniul privat al Județului Timiș. 
4. Concluzii:
Având în vedere cele menţionate mai sus, considerăm necesară și oportună trecerea imobilelor construcții, aferente aerodromului Cioca, situate în Timișoara, Calea Torontalului km.3, înscrise în Cartea Funciară nr. 447336 din domeniul public în domeniul privat al Municipiului Timișoara.

